এক টেবিলে রোশন-শমীক! ২৬-এর আগে পাহাড়ে নয়া জোট? শুরু জল্পনা

ওয়েব ডেস্ক: বাংলার রাজনীতিতে ফের নতুন সমীকরণের ইঙ্গিত। এবার এক টেবিলে বৈঠকে গোর্খা জনমুক্তি মোর্চা (Gorkha Janmukti Morcha) এবং বিজেপি (BJP)। পাহাড়ের জিএমএম নেতা রোশন গিরি (Roshan Giri) এবার দেখা করলে বঙ্গ বিজেপির নবনির্বাচিত রাজ্য সভাপতি শমীক ভট্টাচার্যের (Samik Bhattacharya) সঙ্গে। জানা গিয়েছে, বুধবার দুপুরে তিনি সল্টলেকে বিজেপির কার্যালয়ে যান। সেখানেই দুই দলীয় নেতার বৈঠক হয়। সেই সঙ্গে বিজেপির রাজ্য সভাপতির হাতে একটি স্মারকলিপিও জমা দেন জিএমএম নেতা। শুধু তাই নয়, শমীককে পাহাড়ে যাওয়ার নিমন্ত্রণও জানান রোশন।

আর বুধবার এই রুদ্ধদ্বার বৈঠকের পরেই রাজ্যের রাজনীতিতে নয়া সমীকরণ নিয়ে একটা জল্পনা তৈরি হয়েছে। কারণ, আর কয়েকমাস পরেই ২০২৬ সালে রাজ্যে রয়েছে বিধানসভা নির্বাচন। আসন্ন নির্বাচনে তৃণমূল সরকারকে গদিচ্যূত করে ক্ষমতায় আসতে মরিয়া পদ্ম শিবির। সেই লক্ষ্যেই নতুন রাজ্য সভাপতি বেছে নিয়েছে বিজেপির কোর কমিটি। আর এবার পাহাড়ে জোটের জল্পনা তৈতি হল শমীক-রোশন বৈঠকের পর।

আরও পড়ুন: “ডবল ইঞ্জিন উত্তরপ্রদেশ, মহারাষ্ট্র বড় চোর,” বিজেপিকে নিশানা মমতার

যদিও আসন্ন বিধানসভা নির্বাচনে পাহাড়ের বুকে কীভাবে লড়বে বিজেপি এবং গোর্খা জনমুক্তি মোর্চা, তা নিয়ে এখনও মুখ খোলেনি কোনও শিবিরই। তবে আগেও দেখা গিয়েছে যে, ভোট এলেই বিজেপির সঙ্গে বৈঠক করেন জিএমএম নেতারা। কখনও নির্বাচনে সরাসরি জোট গড়তে দেখা গিয়েছে দুই শিবিরকে, কখনও আবার তলায় তলায় বিজেপিকে সমর্থন জানিয়ে নির্বাচনী ময়দানে লড়েছে বিজেপি। তবে এবার কী হবে, তা নিয়ে বাড়ছে জল্পনা।

বুধবারের বৈঠকের পর রোশন গিরি কোনও প্রতিক্রিয়া না দিলেও বিজেপির রাজ্য সভাপতি শমীক ভট্টাচার্য বলেছেন যে, পাহাড়ে উন্নয়ন আনার লক্ষ্যে এই বৈঠক হয়েছে। তবে জোট নাকি অন্য কিছু, তা স্পষ্ট করেননি তিনি।

দেখুন আরও খবর:

The post এক টেবিলে রোশন-শমীক! ২৬-এর আগে পাহাড়ে নয়া জোট? শুরু জল্পনা first appeared on KolkataTV.

The post এক টেবিলে রোশন-শমীক! ২৬-এর আগে পাহাড়ে নয়া জোট? শুরু জল্পনা appeared first on KolkataTV.